CELEX: 22012D0129
Language: sk
Date: 2012-07-13 00:00:00
Title: Rozhodnutie Spoločného výboru EHP č. 129/2012 z  13. júla 2012 , ktorým sa mení a dopĺňa príloha XIII (Doprava) k Dohode o EHP

8.11.2012   
            
            
               SK
            
            
               Úradný vestník Európskej únie
            
            
               L 309/8
            
         ROZHODNUTIE SPOLOČNÉHO VÝBORU EHP
   č. 129/2012
   z 13. júla 2012,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2006/38/ES zo 17. mája 2006, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami (1), sa má začleniť do dohody.
            
         
               (2)
            
            
               Príloha XIII k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Znenie bodu 18a (smernica Európskeho parlamentu a Rady 1999/62/ES) prílohy XIII k Dohode o EHP sa mení a dopĺňa takto:
   
               1.
            
            
               Dopĺňa sa táto zarážka:
               
                           „—
                        
                        
                           
                              32006 L 0038: smernica Európskeho parlamentu a Rady 2006/38/ES zo 17. mája 2006 (Ú. v. EÚ L 157, 9.6.2006, s. 8).“
                        
                     
         
               2.
            
            
               Úprava znenia sa mení a dopĺňa takto:
               
                           i)
                        
                        
                           Text úpravy d) sa nahrádza takto:
                           
                                       „d)
                                    
                                    
                                       Na koniec článku 7 ods. 4b sa dopĺňa:
                                       
                                                   ‚a)
                                                
                                                
                                                   V prípade mýtnych režimov v rámci transeurópskej cestnej siete v juhovýchodnom Nórsku platných v deň nadobudnutia účinnosti rozhodnutia Spoločného výboru EHP č. 129/2012 z 13. júla 2012 (2) sa zľavy alebo zníženia mýta pre častých užívateľov uvedú do súladu s článkom 7 ods. 4b uvedenej smernice najneskôr 31. decembra 2014.
                                                
                                             
                                                   b)
                                                
                                                
                                                   V rámci transeurópskej cestnej siete v iných častiach Nórska sa na mýtne režimy platné v deň nadobudnutia účinnosti rozhodnutia Spoločného výboru EHP č. 129/2012 z 13. júla 2012 môže uplatňovať súčasná úroveň zliav alebo znížení mýta pre častých užívateľov za predpokladu, že podiel medzinárodnej ťažkej nákladnej dopravy je v rámci príslušnej siete infraštruktúry nižší ako 30 %.
                                                
                                             V prípade mýtnych režimov zavedených po dátume nadobudnutia účinnosti rozhodnutia Spoločného výboru EHP č. 129/2012 z 13. júla 2012 môžu zľavy a zníženie mýta pre častých užívateľov prekročiť úroveň stanovenú v článku 7 ods. 4b uvedenej smernice za predpokladu, že:
                                       
                                                   —
                                                
                                                
                                                   podiel medzinárodnej ťažkej nákladnej dopravy v rámci príslušnej siete infraštruktúry nie je vyšší ako 5 %,
                                                
                                             
                                                   —
                                                
                                                
                                                   úroveň daných zliav a znížení odôvodňujú konkrétne okolnosti, najmä ak príslušnú sieť infraštruktúry tvoria mosty resp. tunely, ktoré nahrádzajú trajekt.‘
                                                
                                             
                                 
                     
                           ii)
                        
                        
                           Text prispôsobenia e) sa vypúšťa.
                        
                     
         Článok 2
   Znenie smernice 2006/38/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 14. júla 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 13. júla 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 157, 9.6.2006, s. 8.
   
      (2)  Ú. v. EÚ L 309, 8.11.2012, s. 8.“
   
      (3)  Ústavné požiadavky neboli oznámené.